उन्नै चलाकी कन्नै रेत उसदे सिरै पर सुट्टियै नस्सने दी कोशश कीती पर पप्पू ने दौड़ियै उसदा फ्राक लेआ ते गलाया “बच्चू चलाकी करियै नस्सा दी ही, दस्सना तुगी मजा ! बोल की पाई मेरे सिरै च रेत ? जा मैं नेईं खेढना तेरे कन्नै ! रोन्द पांदी, आहां बच्चू” ओह् अपनी किश बी पेस नेईं चलने करी ते चलाकी फड़कोई जाने करी ठुनकदी होई बोली “तूं केह् करी लैगा। मैं आपूं मासी जी गी बुलानी आं। ‘मासी जी’ ते उन्नै बाज दित्ती। पर ओह् है नी घर जिन्ना मरजी करलाओ। असें नेईं छोड़नी माराजी तुन्दी गुत्त।” पप्पू नै गलाया ते घसीटदा होई अन्दर आ’न्ना दा हा जे पकड़ ढिल्ली होई जाने करी ओह् खिट्ट मारियै नट्ठी गेई पप्पू छड़ा बुड़बुड़ करदा रे’ई गेआ।